kardosdrur/scandi-wiki huggingface dataset:
Adèle Exarchopoulos

Adèle Exarchopoulos (født 22. november 1993 i Paris) er en fransk filmskuespiller.

Opvækst og karriere 
Adèle Exarchopoulos er datter af en guitarlærer af græsk afstamning og en fransk sygeplejerske.
Hun voksede op i det 19. arrondissement i Paris og tog dramaklasser mellem 2001 og 2005 på Acte 9, samtidig med at hun gik i skole. I 2005 deltog hun, på
opfordring fra en caster, i en prøvefilmning til en spillefilm, hun fik dog ikke rollen. Imildertid cirkulerede hendes
præsentationsvideo og hun blev castet til en rolle i filmen Martha af Jean-Charles Hue.

I 2006 fik hun sin debut i tv-serien R.I.S Police scientifique (2006).

Privatliv 
Adèle Exarchopoulos danner par Jérémie Laheurte, som hun spillede sammen med i filmen Adeles liv.

Filmografi 
 2014 Voyage vers la mère - Marie Louise
 2014 Qui vive
 2013 Adeles liv - Adèle
 2013 I Used to Be Darker - Camille
 2012 Des morceaux de moi - Erell
 2011 Carré blanc - Marie (som ung)
 2011 Chez Gino - Maria Roma
 2010 Tête de turc - Nina
 2010 Beslutningen - Anna Traube
 2008 Les enfants de Timpelbach - Marianne
 2007 Boxes - Lilli

Priser 
I 2013 modtog hun sammen med Abdellatif Kechiche og Léa Seydoux De gyldne palmer ved Filmfestivalen i Cannes for sin præstation i filmen Adeles liv.

Kilder

Eksterne henvisninger 

 

Skuespillere fra Frankrig
Personer fra Paris
Samtgemeinde Barnstorf

Barnstorf er et amt ("Samtgemeinde") i Landkreis Diepholz i den tyske delstat Niedersachsen, med administration i landsbyen Barnstorf.

Samtgemeinde Barnstorf består af de følgende kommuner:

 Barnstorf
 Drebber
 Drentwede
 Eydelstedt

Eksterne kilder/henvisninger 

 Officielt websted
Samtgemeinde Bruchhausen-Vilsen

Bruchhausen-Vilsen er et amt ("Samtgemeinde") i Landkreis Diepholz i den tyske delstat Niedersachsen. Administrationen ligger i byen Bruchhausen-Vilsen.

Samtgemeinde Bruchhausen-Vilsen består af kommunerne:

 Asendorf
 Bruchhausen-Vilsen
 Martfeld
 Schwarme
 Süstedt

Eksterne kilder/henvisninger 

 Officielt websted
Elsfleth

Elsfleth er en by og kommune med 9033 indb. (2012) i Landkreis Wesermarsch i i Niedersachsen i Tyskland. Elsfleth lægger ved floden Hunte, der munder ud i Weser ved Elsfleth. Oldenburg befinder sig sydvest for Elsfleth. I den sydøstlige retning ligger Bremen.

Historie 
Elsfleth blev officielt nævnt førstegang omkring 1220, men var beboet længe før. Tidspunktet for bygrundlæggelsen er ubekendt. Måske går det tilbage til det 9. århundrede, da Biskop Ansgar formodentlig omkring 860 grundlagde den første kirke.

I midten af det 14, århundrede kom Elsfleth under Grevskabet Oldenburg. 1504 blev St.-Nicolai-Kirken bygget og i 1690 blev deen ombygget til sin nuværende form. Fra 1624 til 1820 var byen en af Wesers 24 skibstoldstationer. Byrettighederne fik byen 1. maj 1856.

Den gunstige beliggenhed ved Weser og Hunte og ved Nordsøen er grunden til byens tilknytning til søfart og skibsbyggeri.

Venskabskommune 
Marstal Kommune indgik venskabssamarbejde med Elsfleth Kommune den 13. marts 1999. Med kommunesammenlægningen på Ærø blev Ærø Kommune den 1. januar 2006 venskabskommune i stedet for Marstal Kommune. Venskabsaftalen har bl.a. udgangspunkt i den fælles maritime profil og samarbejdet mellem navigationsskolerne i Elsfleth og Marstal.

Eksterne henvisninger 

 Byens hjemmeside(tysk) 
 Elsfleths historie (tysk) 

Byer i Niedersachsen
Magnuskatedralen

Magnuskatedralen (, men omtales på færøsk som Múrurin, Muren) var en katedral, som blev bygget på initiativ af biskop Erlendur af Færøerne omkring år 1300 i Kirkjubøur på Færøerne. I dag er der bare en ruin med ydervæggene tilbage af katedralen. Det er usikkert, om katedralen blev færdigbygget eller ej.

Den højgotiske domkirkeruin har hverken tag eller vinduer fra den oprindelige konstruktion, men bliver i dag midlertidig beskyttet af et fast dække mod regn og vejr. Kirkeruinerne står på ventelisten for UNESCOs Verdensarvsliste og er den største middelalderbygning på Færøerne.

Katedralen er 25,5 meter lang, 10,8 meter bred og 9 meter høj. Der findes i dag ikke noget spir, men det forekommer at have været en del af de oprindelige planer. De 1,5 meter tykke vægge er rejst af lokal basalt, en bjergart af vulkansk oprindelse.

Bygningen af katedralen begyndte omkring år 1300 under biskop Erlendur. Rejsningen af katedralen var en stor opgave for det færøske samfund, måske endda for stor, da biskoppen muligvis på et tidspunkt blev nødt til at forlade øerne på grund af et oprør mod skatteudskrivning og tvangsarbejde. Dette kan være grunden til at kirken ikke blev færdigbygget. En anden forklaring kan være den sorte død, som i 1349–1350 ramte Færøerne og reducerede befolkningen til en tredjedel.

Eksterne links 

Kirker på Færøerne
Kirkeruiner
Kirkjubøur
Panem

Panem eller Republikken Panem er en fiktiv fremtidsstat fra romantrilogien The Hunger Games skabt af Suzanne Collins. Panem kan have flere ting til fælles med Romerriget, blandt andet arenakampe.

Geografi 

Panem ligger i den tempererede del af Nordamerika med hovedstaden Capitol i midten af Rocky Mountains. Panem ligger sikkert omkring de amerikanske stater Oregon og Idaho med distrikter i andre tænkelige stater som Washington, Montana og Nevada.

Hovedstaden er Capitol og også den eneste officielle by. Den ligger i midten af Rocky Mountains og en flod løber i gennem den, som runder ud i et vandfald med en tilhørende sø.

Inddeling 

Panem blev først inddelt i 13 forskellige distrikter, som hver har sit specialområde, som for eksempel korn eller træ, men efter et oprør blev det trettende distrikt boykottet. Distrikterne ligger alle omkring hovedstaden Capitol, men Capitol ligger ikke inde i et distrikt og er heller ikke et distrikt for sig selv.

Nogle nævneværdige distrikter er Distrikt 12 og 11 hvor det andet oprør opstod.

The Hunger Games
Fiktive steder
Bo-Kaap

Bo-Kaap er et område i Cape Town i Sydafrika. Bo-Kaap er tidligere kendt som Malajkvarteret. Grundlæggende er der tale om en township, som ligger på skråningen af Signal Hill oven for bycenteret og er centrum for kapmalajernes kultur i Cape Town. Nurul Islam-moskeen fra 1844 findes i området.

Bo-Kaap er traditionelt et multikulturelt område, der er rig på historie og kendt for sine romantiske, brolagte gader og huse i livlige farver.

Cape Town
Bydele
Parforholdsspil

Parforholdsspil er spil, hvor man spiller to og to sammen som partnere i et parforhold. Nogle af spillene er ment som hjælp til at kommunikere om parforholdet uden decideret at være terapi, mens andre spil mere er tænkt som underholdning, hvor det er parforholdet som spilmekanisme, der er i centrum. 

Spil og lege
EM i kortbanesvømning 2013

EM i kortbanesvømning 2013 fandt sted fra den 12. til 15. december 2013 i Herning i Danmark. Stævnet blev afholdt i Jyske Bank Boxen i et midlertidigt bassin, som var etableret til lejligheden.

Medaljeoversigt

Mænd 

|}
Legend: VR - Verdensrekord; WBT - World best time; ER - Europarekord; CR - Meskerskabs rekord

Kvinder 

Legend: VR - Verdensrekord; WBT - World best time; ER - Europarekord; CR - Meskerskabs rekord

Medaljestatistik 

Den 13. maj 2014 blev den russiske svømmer Yuliya Yefimova officielt suspenderet for brug af doping og mistede 4 guld og 1 sølv medaljer. En anden russisk svømmer Vitaly Melnikov blev bortvist fra svømning i maj 2015, hvilket resulterede i at han mistede en indiviuel sølv og to holdguld medaljer for Russia.

Referencer

Eksterne henvisninger 
 http://www.herning2013.com/ 

2013
Sport i 2013
Stenbarn

Et Stenbarn (også kaldet litopædion, fransk: lithopédion, engelsk: Lithopedion [-pedjɔ̃] også stavet lithopaedion eller lithopædion, (substantiv m) (méd) (Old Græsk: λίθος - lito = sten - + πεδίον - pædion = lille barn, diminutiv af pais barn), er et dødt, forkalket foster fra et svangerskab i bughulen.

Beskrivelse 
Et stenbarn er et fænomen, som hyppigst forekommer, når et foster dør under en abdominal graviditet (graviditet udenfor livmoderen), som er for stor til at blive absorberet af kroppen. Kroppens reaktion er, i tilfældet med dette fænomen, at indkapsle fostret for at afskærme moderens krop fra det døde væv fra barnet og derved forebygge infektioner.

Historie 
Lithopedia kan forekomme fra den 14. svangerskabsuge og det er ikke usædvanligt, at et stenbarn forbliver udiagnosticeret i årtier, ofte ikke før en patient undersøges for andre lidelser eller helbredsundersøgelser som omfatter et røntgenbillede, at et stenbarn opdages.

Lidelsen blev først beskrevet i en afhandling af lægen Albucasis i det 10. århundrede, men færre end 300 tilfælde er blevet konstateret og beskrevet i mere end 400 års medicinsk litteratur. Det tidligste tilfælde af lithopedion man kender til, er et fund i en arkæologisk udgravning i Bering Sinkhole på Edwards Plateauet i Kerr County, Texas dateret til år 1100 fvt. Et andet tidligt eksempel blev fundet i et gallo-romersk arkæologiske område i Costebelle, Sydfrankrig, dateret til det 4. århundrede fvt.

Graviditet
Canada ved vinter-OL 2014

Canada deltog ved vinter-OL 2014 i Sotji, som blev afholdt i perioden 7. til 23. februar 2014.

Medaljer 

Canada fik begge guldmedaljer i både curling og ishockey.

Lande ved vinter-OL 2014
2014
Voksenpoint

Voksenpoints (på svensk: Vuxenpoäng, engelsk: Grown-up points) er en ironisk måde at spilgøre hverdagens gøremål. Man giver sig selv points for at gøre "voksne" ting som at købe en fornuftig bil, starte en pensionsordning, få et fast parforhold osv.

Begrebet stammer sandsynligvis fra svensk, hvor ordet "Vuxenpoäng" har eksisteret i sprogdatabasen Korp siden 1998.

Der findes et familiespil, som bærer navnet Voksenpoint.

Referencer 

Spil og lege
Humor
Samtgemeinde Kirchdorf

Kirchdorf er et amt ("Samtgemeinde") i Landkreis Diepholz i den tyske delstat Niedersachsen der blev oprettet i 1974. Administrationen ligger i byen Kirchdorf.

Geografi 

Samtgemeinde Kirchdorf ligger i lavlandet vest for floden Weser i Niedersachsen 36 meters højde, i trekanten mellem Hannover, Bremen og Osnabrück.

Gennem amtet løber floden Große Aue, en biflod til Weser. En stor del af området består af flere højmoser . I kommunen Kirchdorf ligger et stort sammenhængende hedeområde med navnet Kirchdorfer Heide.

Samtgemeinde Kirchdorf består af kommunerne
 Bahrenborstel med Holzhausen, Hakenmoor, Göthen og Hespeloh,
 Barenburg med Munterburg,
 Freistatt med Sprekelshorst, Heimstatt og Deckertau,
 Kirchdorf med Kuppendorf, Heerde, Brunsberg og Scharringhausen,
 Varrel mit Bensebülten, Brümmerloh, Dörrieloh, Neubauern, Renzel og Schäkeln,
 Wehrbleck med Buchhorst, Strange, Nordholz og Nutteln.

Nabokommuner 
Nabokommuner er (fra nord, med uret): Sulingen, Steyerberg, Uchte, Wagenfeld, Reden og Barnstorf.

Eksterne kilder/henvisninger 

 Officielt websted
FastCompany.com's League of Extraordinary Women

FastCompany.com's League of Extraordinary Women er en liste over kvinder, der har gjort sig bemærket på forskellige områder. Listen kom første gang i 2012 og erstattede listen Most Influential Women in Technology, der udkom i 2009, 2010 og 2011.

Jennifer Buffett
Noorjahan Akbar
Laila Ali
Jamie Bechtel
Molly Barker
Asenath Andrews
Tina Brown
Kathy Calvin
Tory Burch
Lily Cole
Susan Davis
Hillary Clinton
Ann Cotton
Cherie Blair
Grace Bonney
Maria Bello
Abigail Disney
Tiffany Dufu
Dina Powell
Zainab Salbi
Laura Pincus Hartman
Pamela Jeffery
Leila Janah
Gina Harman
Deborah Buresh Jackson
Jessica Jackley
Liya Kebede
Maria Eitel
Melinda Gates
Helene D. Gayle
Leymah Gbowee
Holly Gordon
Erin Ganju
Janet Hanson
America Ferrera
Carolyn Everson
Nancy Lublin
Somaly Mam
Alessandra Lariu
Jean Kissell
Alicia Keys
Molly Melching
Shakira
Pat Mitchell
Siiri Morley
Gina Reiss-Wilchins
Charlotte Oades
Michele Ozumba
Megan White Mukuria
Melanne Verveer
Nelly Yusupova
Jennifer Siebel Newsom
Veronika Sonsev
Sheryl Wudunn
Oprah Winfrey
Christy Turlington
Rachel Sklar
Tammy Tibbetts
Joanne Wilson
Gabi Zedlmayer

Kilde 
 League of Extraordinary Women 2012 

Lister over personer
Luksusfælden

Luksusfælden er et realityprogram om økonomi på TV3, hvor danskere med en gæld, som de ikke kan betale, får hjælp af økonomiske eksperter. Programmet handler særligt om dem, der har et stort overforbrug og har taget kviklån.

Luksusfælden eller Luxury Trap blev skabt af Derek Banner og BUMP Banner Universal Motion Pictures og præsenteret for Metronome og TV3 i februar 2006 som et oplæg til videreudvikling. 
Afsnit 14-nyeste afsnit af tv-serien kan streames hos Viaplay mod betaling. Afsnit 6-7 og 12-30 kan ses gratis på Viafree.

Koncept og baggrund 
Værterne hjælper folk, der er kommet i økonomisk uføre med stor gæld, med at få overblik over deres udgifter, lægge et budget, der kan få dagligdagen til at hænge sammen, og få betalt gælden.

Programmet henvender sig især til seere mellem 18 og 40 år, som er ved at etablere sig og er fristet til at låne til forbrug.

Medvirkende 
Værter
 Sæson 1-4: Mette Reissmann og Jan Swyrtz
 Sæson 5-7: Mette Reissmann og Carsten Linnemann 
 Sæson 8: Louise Frost og Gustav Juul
 Sæson 9: økonom Thomas Dam Sander, chefpsykolog Camilla Holst og jurist Sara Kaae.
Sæson 10: Kenneth Hansen og Carsten Linnemann

Deltagere

Flere offentligt kende personer har medvirket i programmet; den tidligere pornoskuespiller Katja K medvirkede i 2013, den tidligere tennisspiller Frederik Fetterlein i 2012 (der satte rekord med 443.000 seere), realitystjernen Amalie Szigethy i 2014 og den tidligere europamester i kickboxing Bobor Lamina i 2017.

Referencer 

TV3-programmer
Realityshows fra Danmark
Danske tv-serier fra 2000'erne
Danske tv-serier fra 2010'erne
Varmeisolerende vinduesrude

En varmeisolerende vinduesrude eller isoleringsrude er en rude som består af flere lag glas med lufttætte rum mellem lagene.

Et eksempel på en varmeisolerende vinduesrude er en termorude. For traditionelle termoruder er det lufttætte rum mellem ruderne fyldt med atmosfærisk luft, mens der i moderne termoruder, kaldet energiruder, anvendes mere isolerende gasarter som fx argon.

Kilder/referencer 

Vinduer
Amica

Amica S.A. er en polsk virksomhed, der producerer køkkenudstyr, herunder køleskabe, køkkenovne, komfurer m.v. Amica S.A. er indehaver af den danske producent af køleudstyr Gram.

Hovedkontoret er beliggende i byen Wronki.

Selskabets aktier er noteret på den polske fondsbørs.

Eksterne links 
 Selskabsprofil på ft.com

Fremstillingsvirksomheder fra Polen
Silbermond

Silbermond (tysk: sølvmåne) er et tysk band, fra Bautzen i Sachsen. Bandets medlemmer er Stefanie Kloss, Andreas Nowak, Johannes og Thomas Stolle.

Diskografi 
 2004: Verschwende deine Zeit
 2006: Laut gedacht
 2009: Nichts passiert
 2012: Himmel auf
 2015: Leichtes Gepäck

Eksterne henvisninger 

 Officiel hjemmeside

Rockgrupper fra Tyskland
Rust (Baden-Württemberg)

Rust er en by i distriktet Ortenaukreis i Baden-Württemberg i Tyskland.

Byen havde ved udgangen af 2012 et indbyggertal på 3.831. Byens areal udgør 13,27 m2.

Byen er hjemsted for temaparken Europa-Park.

Byer i Baden-Württemberg
Roterende rutsjebane

En roterende rutsjebane er en rutsjebane med vogne, der under kørslen roterer om en vertikal akse. 

Den første roterende rutsjebane var rutsjebanen Virginia Reel roller coaster, der blev bygget af Henry Riehl. Rutsjebanen lukkede i 1982.

Den største roterende rutsjebane i Norden er Hankatten i Bonbon-land nær Næstved.

Noter

Eksterne links 
RCDB's liste over Roterende rutsjebaner 

Rutsjebaner
Roterende maskiner
Tornado (rutsjebane)

Tornado er en roterende rutsjebane på Dyrehavsbakken i Klampenborg lidt nord for København. Rutsjebanen, der åbnede den 9. april 2009, er fremstillet af firmaet Intamin.

Banen er 325 meter lang og når op i en højde på 10 meter. Tophastigheden er 60 km/t.

Tornado består af seks vogne. Der kan i hver vogn sidde 4 personer.

Eksterne links 
 Tornado  på bakken.dk
 Data og billeder

Rutsjebaner i Danmark
Etableret i 2009
Bygninger, konstruktioner og anlæg i Lyngby-Taarbæk Kommune
Dyrehavsbakken
Samtgemeinde Rehden

Rehden er navnet på et amt ("Samtgemeinde") i Landkreis Diepholz i den tyske delstat Niedersachsen.

Geografi 
Samtgemeinde Rehden ligger umiddelbart (ca. 8 km) øst for landkreisens hovedby Diepholz. Administrationen ligger i byen Rehden. Samtgemeinde Rehden ligger i et idyllisk mose- og skovlandskab, vekslende med landbrugsarealer med tilhørende gårde.

Området 
 Området ligger omkring 34 moh.
 Største udstrækning øst-vest: 15 km
 Største udstrækning nord-syd: 15,5 km
Der er flere bevarede og beskyttede højmoser i den sydlige del af området bl.a. Rehdener Geestmoor.

Inddeling 
Amtet blev oprettet i 1972 ved en frivillig aftale mellem nedenstående kommuner
(Indbyggere pr. 30. September 2007 iflg. Niedersächsische Landesamt für Statistik)

Eksterne kilder/henvisninger 

 Officielt websted
Police (film)

Police er en fransk film fra 1985 instrueret af Maurice Pialat og med blandt andre Gérard Depardieu og 
Sophie Marceau i de ledende roller.

Handling 
Filmen handler om den både brutale og følsomme Mangin (Gérard Depardieu), der ser sit liv vendt på hovedet ved sit møde med Noria (Sophie Marceau). Deres kærlighed blomstrer midt i en virkelighed, der er domineret af narkohandel.

Police er en krimi, der illustrerer problemerne mellem politifolk, forbrydere og advokater i det parisiske "miljø".

Medvirkende 
 Gérard Depardieu - Louis Vincent Mangin
 Sophie Marceau - Noria
 Richard Anconina - Lambert
 Pascale Rocard - Marie Vedret
 Sandrine Bonnaire - Lydie
 Frank Karaoui - René
 Jonathan Leïna - Simon
 Jacques Mathou - Gauthier
 Bernard Fuzellier - Nez Cassé
 Bentahar Meaachou - Claude
 Yann Dedet - Dédé
 Mohamed Ayari - Momo
 Abdel Kader Touati - Maxime
 Jamil Bouarada - Jean
 Bechir Idani - Barmanden René

Eksterne henvisninger 
 http://www.maurice-pialat.net/bio33.htm 
 Filmens handling 
 

Franske film fra 1985
Film instrueret af Maurice Pialat
Alexandra do Nascimento

Alexandra do Nascimento (født 16. september 1981 i Sao Paulo, Brasilien) er en brasiliansk håndboldspiller, der spiller for Alba Fehérvár KC i Ungarn efter HCM Baia Mare lukkede og for det brasilianske landshold. Hun har tidligere spillet for østrigske Hypo Niederösterreich.

Referencer

Eksterne henvisninger 

 

Håndboldspillere fra Brasilien
Personer fra São Paulo
Håndboldspillere ved sommer-OL 2004
Barver

Barver er en kommune i i Landkreis Diepholz i den tyske delstat Niedersachsen

Geografi 
Barver ligger nord for Naturpark Dümmer og Naturpark Rehdener Geestmoor og syd for Naturpark Wildeshauser Geest, cirka midt mellem Bremen mod nord og Osnabrück mod sydvest. Byen ligger nordøst for Kellenberg og ved vestbredden af Wagenfelder Aue, en sydøstlig biflod til Hunte.

Historie 
Barver nævnes første gang i 1219.

Eksterne kilder/henvisninger 

 Webseite Samtgemeinde Rehden
 Town twinning Barver Lezay
 Wilhelm Hollberg: Barver – Unser Dorf und seine Bewohner im Wandel der Zeit.
Rehden

Rehden er en kommune i i Landkreis Diepholz i den tyske delstat Niedersachsen. Den ligger omtrent otte km øst for byen Diepholz.

Rehden er administrationsby for et amt ("Samtgemeinde") af samme navn samme navn.

Geografi 
Barver ligger nord for Naturpark Dümmer og Naturpark Rehdener Geestmoor og syd for Naturpark Wildeshauser Geest, cirka midt mellem Bremen mod nord og Osnabrück mod sydvest. Byen ligger vest for Kellenberg.

Naturområder 
De fredede moseområder Rehdener Geestmoor og Rehdener Geestmoor-Regenerationsgebiet, som ligger i den sydlige del af kommunen, udgør tilsammen ca. 1.800 ha.

Eksterne kilder/henvisninger 

 Officielt websted
The Lovely Bones

The Lovely Bones er en overnaturlig dramafilm fra 2009 instrueret af Peter Jackson. Den er baseret på bogen af samme navn fra 2002, der er skrevet af Alice Sebold. Filmens skuespillere er Saoirse Ronan, Mark Wahlberg og Rachel Weisz, Susan Sarandon, Amanda Michalka og Stanley Tucci. Filmen blev nomineret til bl.a. Golden Globe, Screen Actors Guild, BAFTA Award og Academy Award.

Historien handler om pigen Susie Salmon (Ronan), der bliver slået ihjel af familiens nabo. Hun ender i Limbo, hvorfra hun kan følge sine forældre (Weisz og Wahlberg) og politiet, der prøver at opklare, hvad der er sket med hende.

Eksterne Henvisninger 
 

Britiske film fra 2009
Dramafilm fra USA
Amerikanske film fra 2009
Vikingemuseet Fyrkat

Vikingemuseet Fyrkat er et historisk frilandsmuseum på trelleborgen Fyrkat i Himmerland. Det hører under Nordjyllands Historiske Museum. Museet har åbent i sommerhalvåret, og er bemandet med håndværkere og krigere. Museet består af ringborgen, et rekonstrueret hus der, samt ni andre rekonstruerede huse fra vikingetiden et stykke fra borgen. I en periode hvert år bliver der opført teater i et af husene.

Referencer

Eksterne henvisninger 

 Vikingemuseet Fyrkat

Museer i Region Nordjylland
Frilandsmuseer i Danmark
Vikingetidsmuseer
Bygninger, konstruktioner og anlæg i Hobro
Kultur i Hobro
Sigurd Weber

Sigurd Carl Weber (22. december 1918 i Odense – 8. januar 2011) var en dansk elektriker, ingeniør, svømmer og modstandsmand, som sprængte den tyske minelægger Linz i luften, hvilket var med til at udløse strejken i august 1943.

Han var bagersøn, blev uddannet elektriker og gik på Odense Tekniske Skole, hvor han læste til installatør, da Danmark blev besat 9. april 1940. En kammerat instruerede ham i sabotage, og han blev tilknyttet Frit Danmark. Han arbejdede som elektriker på Odense Staalskibsværft, og 22. juli 1943 fik han til opgave at anbringe en magnetbombe, som var nedkastet af briterne og modtaget af Hvidstengruppen, på det tyske minelæggerskib Linz. Aktionen lykkedes: Skibet fik et hul i skroget under vandlinjen og sank.

1947 blev han uddannet ingeniør og blev ansat hos LK/NES i København. I 1961 flyttede han til Hvidovre. Han var medlem af præsidiet for Frihedskampens Veteraner. Først efter krigen opdagede han, at hans far også havde været modstandsmand. I 2003 blev han tildelt Gudmund Schacks Mindefonds Legat.

I sine unge år var Sigurd Weber en af Danmarks bedste svømmere. Han vandt utallige titler som medlem af Svømmeklubben Frem.

Sigurd Weber blev senere gift med svømmeren Tonni Pedersen, som han havde mødt i 1938.

Eksterne kilder/henvisninger 
 
 
Lokal besættelsestidssabotør fylder 90 år  hvidovre.lokalavisen.dk 17 december 2008
 Sabotøren fra Odense - fyens.dk - Navne

Svømmere fra Danmark
Medlemmer af Frit Danmark
Personer fra Odense
Ingeniører fra Danmark
Danskere i 1900-tallet
Solanderkasse

En solanderkasse (solanderboks, solander-box) er en arkiv- eller grafikæske opfundet af den svenske botaniker Daniel Solander (1733-1782), da han arbejdede ved British Museum (1773-1782). Den benyttes i arkiv-og museumsverdenen især til opbevaring af bøger, dokumenter og grafiske værker.

Se også
 Bogkassette

Noter

Eksterne henvisninger
 Afbildninger  af solanderbokse
 "Eksempler på emballeringspraksis"  hos Kulturstyrelsen.dk : "... Grafik, tegninger m.m. opbevares bedst i læg eller monterede i passepartouts, som er samlede i flade, såkaldte Solander-kasser..."

Beholdere
Bogvæsen og boghåndværk
Kontorartikler